GK

GK er en teknisk entreprenør og servicepartner. Selskapet leverer tekniske installasjoner i alle typer bygg.

GK driver virksomhet i Norge, Sverige og Danmark.

Selskaper i konsernet
De utøvende selskapene i konsernet omfatter:
 GK Norge AS
 GK Elektro AS
 GK Rør AS
 GK Danmark A/S
 Gunnar Karlsen Sverige AB
GK Rör AB

Historie
Forløperen til selskapet ble etablert i 1964 av Kristian Nordberg. Tre år senere kom Gunnar Karlsen inn på eiersiden og selskapet endret navn til Nordberg og Karlsen a.s.

I 1981 fisjonerte selskapet og Gunnar Karlsen overtok driften av entrepenørdelen av selskapet. Selskapet fikk da navnet Gunnar Karlsen (GK). Selskapet vokste på landsbasis, med etableringer i Porsgrunn, Ålesund, Molde, Hamar, Førde, Mo, Trondheim og Bergen. Deretter kom utvidelse som resultat av oppkjøpet av selskapet Glent & Co.

I 1998 kjøpte GK selskapet EVR-Wahlings med kontorer i Norrköping, Eskilstuna, Örebro, Göteborg, Kristianstad og Malmö, som var den første etableringen i Sverige.  

I 1999 kjøpte GK Honeywells norske avdelinger innen byggautomasjon og ventilasjonsentrepriser. Denne virksomheten var grunnleggende for ekspansjoner i nord og vest som resulterte til at GK var etabler i hele Norge.

I 2002 kjøpte GK det svenske selskapet Teknik & Fastighetsservice og fusjonerte de to svenske enhetene til Gunnar Karlsen Sverige AB.

I 2005 kjøpte GK VG-Ventilationsgruppen A/S med hovedkvarter i Odensen og virksomheter på Fyn, Jylland og Sjælland og døpte dette om til GK Danmark A/S.

I 2011 kjøpte GK Norge selskapet Jørstad Drift AS som blir til GK Rør AS.

I 2012 flyttet GK inn i sitt nye hovedkvarter på Ryen, «Miljøhuset GK».

I 2014 kjøpte GK selskapene T3 Klima Trøndelag og EK Automasjon AS. GK Elektro AS ble etablert, og selskapet kjøpte opp Trondheim Elektro AS,, Ing. Hans Pedersen og Økern Elektriske.

i 2016 GK Rør AS kjøpte opp Varme og Sanitærservice AS i Moss.

Selskapet endret navn fra GK Konsern AS til GK Gruppen AS 18. oktober 2016.

I 2017 kjøpte GK alle aksjene i El-installasjon Lillehammer AS.

I 2017 GK Sikkerhet ble etablert.

I 2020 ble konsernstrategien «G-Kraft» for perioden 2020 til 2025 lansert.

I 2020 lanserte GK ny logo og grafisk profil.

I 2021 ble GK Sikkerhet solgt ut som eget selskap under navnet Arexa.

Virksomhetsområder 
GK prosjekterer, installerer, drifter og vedlikeholder tekniske anlegg i næringsbygg, offentlige bygg og boliger. Fagområdene er ventilasjon, elektro, rør, byggautomasjon og kulde. Selskapet tilbyr også prosjektering og rådgivningstjenester for energieffektivisering i ekisterende bygg.

Konsernledelse 
I 2022 besto konsernledelsen av:
 Kim Robert Lisø, konsernsjef
 Rune Hardersen, administrerende direktør GK Norge AS
 Alexis Låftman Kahlman, verkställande direktör Gunnar Karlsen Sverige AB
 Jørgen L. Christensen, administrerende direktør GK Danmark A/S
 Torill Marie Ås, konserndirektør Finans & IT (CFO)
 Heidrun R. Marstein, konserndirektør HR
 Guro Steine, konserndirektør kommunikasjon og bærekraft

Referanser

Eksterne lenker 
 
https://www.gk.no/om-oss/eierstyring-selskapsledelse/_/attachment/download/c874f167-0a7f-46ea-bcb8-b46a413694cb:fd9ffd40b55e468349854972e23854fde88a8965/GK%20Gruppen%20%C3%85rs-%20og%20b%C3%A6rekraftsrapport%202021.pdf

Norske selskaper
Selskaper etablert i 1964